CELEX: 52011XP0110
Language: fi
Date: 2011-03-24 00:00:00
Title: Euroopan keskuspankin johtokunnan jäsenen nimittäminen: Peter Praet (BE) Euroopan parlamentin päätös 24. maaliskuuta 2011 neuvoston suositukseksi Euroopan keskuspankin johtokunnan jäsenen nimittämisestä (00003/2011 – C7-0058/2011 – 2011/0802(NLE))

17.8.2012   
            
            
               FI
            
            
               Euroopan unionin virallinen lehti
            
            
               CE 247/41
            
         Torstai 24. maaliskuuta 2011Euroopan keskuspankin johtokunnan jäsenen nimittäminen: Peter Praet (BE)
   P7_TA(2011)0110
   Euroopan parlamentin päätös 24. maaliskuuta 2011 neuvoston suositukseksi Euroopan keskuspankin johtokunnan jäsenen nimittämisestä (00003/2011 – C7-0058/2011 – 2011/0802(NLE))
   2012/C 247 E/14
   
      Euroopan parlamentti, joka
   
               —
            
            
               ottaa huomioon neuvoston 15. helmikuuta 2011 päivätyn suosituksen (00003/2011),
            
         
               —
            
            
               ottaa huomioon Euroopan unionin toiminnasta tehdyn sopimuksen 283 artiklan 2 kohdan toisen alakohdan, jonka mukaisesti Eurooppa-neuvosto on kuullut parlamenttia (C7-0058/2011),
            
         
               —
            
            
               ottaa huomioon työjärjestyksen 109 artiklan,
            
         
               —
            
            
               ottaa huomioon talous- ja raha-asioiden valiokunnan mietinnön (A7-0064/2011),
            
         
               A.
            
            
               ottaa huomioon, että Eurooppa-neuvosto kuuli 18. helmikuuta 2011 päivätyllä kirjeellä Euroopan parlamenttia Peter Praetin nimittämisestä Euroopan keskuspankin johtokunnan jäseneksi kahdeksan vuoden pituiseksi kaudeksi 1. kesäkuuta 2011 alkaen,
            
         
               B.
            
            
               ottaa huomioon, että parlamentin talous- ja raha-asioiden valiokunta arvioi tämän jälkeen ehdokkaan pätevyyttä erityisesti Euroopan unionin toiminnasta tehdyn sopimuksen 283 artiklan 2 kohdan vaatimuksiin nähden ottaen huomioon EKP:n täydellisen riippumattomuuden tarpeen kyseisen sopimuksen 130 artiklan mukaisesti ja että arvioinnin yhteydessä valiokunta sai ehdokkaalta ansioluettelon sekä vastaukset hänelle lähetettyihin kirjallisiin kysymyksiin,
            
         
               C.
            
            
               ottaa huomioon, että tämän jälkeen valiokunta järjesti 16. maaliskuuta 2011 puolitoista tuntia kestäneen kuulemistilaisuuden, jossa ehdokas käytti alustavan puheenvuoron ja vastasi sitten valiokunnan jäsenten esittämiin kysymyksiin,
            
         
               1.
            
            
               antaa Eurooppa-neuvostolle myönteisen lausunnon neuvoston suosituksesta nimittää Peter Praet Euroopan keskuspankin johtokunnan jäseneksi;
            
         
               2.
            
            
               kehottaa puhemiestä välittämään tämän päätöksen Eurooppa-neuvostolle sekä neuvostolle.